నయోమి! నయోమి!
నయోమి!
నయోమి! నయోమి!
తన అక్క మాదిరిగానే ఈమె కూడా ఈ చిత్తడి నేలల్లో కొట్టుకుపోయి ఉంటుంది.
తను చేసిన పాపాలకు బలి అయింది.
నయోమి!
ఆచూకీ దొరకలేదు. ఇంకా వెతుకుతున్నాము.
నాకు బాధగా ఉంది.
తను ఇంటికి వచ్చేస్తుంది, హెన్రీ. నాకు నమ్మకం ఉంది.
గ్రేసీ గురించి కూడా నువ్వు ఇలాగే చెప్పావు.
హెన్రీ...
ఆమె ఆచూకీ ఏమైనా తెలిసిందా?
జో.
ఏం జరుగుతోంది?
మనం లండన్ వెళ్లాలి.
-ఎందుకు? -డాక్టర్ గారెట్.
అపాయింట్మెంట్ లేకుండా నన్ను పరీక్షిస్తానని చెప్పాడు.
అపాయింట్మెంటా? దేని కోసం?
నాకు ఆరోగ్యం బాగా లేదు, విల్.
ఫ్లూ జ్వరమా?
ఇది అంతకన్నా ఎక్కువ.
అంటే, అది కాదు...
వాతావరణం చాలా...
చల్లగా చిత్తడిగా ఉంది.
-నువ్వు చేయాల్సి... -నేను బలహీనంగా ఉన్నాను.
ఇంకా బలహీనపడుతున్నాను.
దీనిని దాచడానికి ప్రయత్నిస్తున్నాను.
స్టెల్లా, ఎందుకు?
ఎందుకు? నేను చూసుకునే వాడిని...
-ఫర్వాలేదు. -లేదు, స్టెల్లా.
నాకు డాక్టర్ గారెట్ మీద విశ్వాసం ఉంది.
సరే.
నువ్వు...
డాక్టర్ గారెట్ ని కలవాలి అనుకుంటున్నావా?
లండన్ లో?
మనం పిల్లల్ని కూడా తీసుకువెళదాము.
దీనిని ఒక సాహసయాత్రగా మారుద్దాము.
సాహసమా?
ఎందుకు కాదు?
మనం కోరాని కలవచ్చు.
లేదు. నేను...
-నేను కలవను... -మనం బస చేయడానికి ఒక ప్రదేశం కావాలి.
మనం చార్లెస్ ఇంట్లో ఉందాము.
మనం రేపు ఉదయం బయలుదేరుదాము.
శారా పెర్రీ నవల ఆధారంగా
నాకు వద్దు.
అమ్మ తన గది వదిలి ఎప్పుడు బయటకు వస్తుంది?
త్వరలో.
మిసెస్ సీబోర్న్ 2 ఫౌలిస్ స్ట్రీట్, వెస్ట్ మినిస్టర్, లండన్
చాలా త్వరగా వస్తుందని ఆశిస్తున్నాను.
ఈ ఉదయం నీకు ఎలా ఉంది?
బాగుంది.
వాళ్లు నన్ను కలవాలి అనుకుంటున్నారు... నేను కనుగొన్న ప్లెసియోసార్ ని చూస్తారట.
అయితే ఇంక లేచి బయటకు రావడం మంచిది.
కానీ వాళ్లకి ఎలా తెలిసింది...
మూఢనమ్మకాలతో జీవించే ఆ గ్రామం కారణంగా నువ్వు డీలా పడిపోవడం నాకు ఇష్టం లేదు.
నా పేరుతో నువ్వు సొసైటీకి లేఖ రాశావా?
ఫ్రాంకీ నీ గురించి అడుగుతున్నాడు.
భోజనం చేస్తున్న ప్రతిసారీ కలవరిస్తున్నాడు.
వాడు కూడా నాతో పాటు వస్తాడు. మేము అండర్ గ్రౌండ్ రైలులో వెళతాం.
నాకు వేరే ఉత్తరాలు ఏమైనా వచ్చాయా?
లేదు.
ఆల్డ్వింటర్ నుంచి ఏమీ రాలేదా?
ఇంకా లేదు.
చూడు.
బ్లూ వేల్ - అస్తికల ప్రదర్శన బ్రిటీష్ మ్యూజియం ప్రకృతి చరిత్ర
మనం వెళ్లి చూద్దామా?
ఈ రోజు కాదు.
నాకు వేరే అపాయింట్మెంట్ ఉంది.
రాయల్ జియోగ్రాఫికల్ సొసైటీ
ఇక్కడ ఏమైనా సర్పాలు ఉన్నాయా?
ఇంకా లేదు. నేను దాని అవశేషాలను కనుగొంటే గనుక, ఏదో ఒక రోజు ఇక్కడ ప్రదర్శిస్తారు.
ప్రొఫెసర్ మార్షాంద్
కోరా సీబోర్న్.
హలో.
దయచేసి రండి.
నేను సొంతంగా దీనిని వర్గీకరించదల్చుకోలేదు,
కానీ, ఇది ప్లెసియోసార్ కు సంబంధించినదని నేను గట్టిగా నమ్ముతున్నాను.
నేను ఇలాంటిది ఎప్పుడూ చూడలేదు, ఇంకా దీని గురించి అన్ని ప్రచురణల్ని చదివాను కూడా.
ఇది మీకు యాదృచ్ఛికంగా దొరికిందా?
లేదు, నేను కొద్దికాలం ఎస్సెక్స్ సముద్ర తీరంలో తవ్వకాలు జరిపాను.
నేను మెచ్చుకుంటున్నాను.
మీ దగ్గర ఇవి ఇంకా ఉన్నాయా?
లేదు, ప్రస్తుతానికి ఇదొక్కటే ఉంది.
ఇది సిగ్గుచేటు.
ఈ ఒక్క ముక్కతో నేను ఏమీ చేయలేను.
మీరు ఏం చేస్తున్నారో మీకు తెలుసు.
మీరు తిరిగి వెళ్లి మరికొన్నింటి కోసం అన్వేషించాలి.
మీ సమయానికి ధన్యవాదాలు.
ఎస్సెక్స్ కి తిరిగి వెళ్లండి, మిసెస్ సీబోర్న్.
ఆ సర్పాన్ని మనం కనుగొనాలి.
ఎవరో ఒకరు పట్టుదలగా ఉన్నారు.
మనం మళ్లీ ఆల్డ్వింటర్ కి ఎందుకు వెళ్లకూడదు?
మనం వెళ్లలేము, ఫ్రాంకీ.
నేను పట్టుకోనా?
వద్దు, నేను మోయగలను.
-ఫ్రాంకీ, నువ్వు బాగానే ఉన్నావా? -నేను చలికి గడ్డకట్టిపోతున్నాను.
మేడ మీదకి పరిగెత్తి దుస్తులు మార్చుకో.
కోరా, ఈమె నా స్నేహితురాలు, శాలి.
మిసెస్ కోరా సీబోర్న్.
హలో.
మిమ్మల్ని కలవడం సంతోషంగా ఉంది.
మీరు వచ్చే వారం వస్తున్నారా?
ఆంబ్రోస్ తో? మా ఇంటికి?
అతను మీ మాట వింటాడని మార్తా చెబుతూ ఉంటుంది.
ఓహ్, అవును.
క్షమించాలి, నేను చాలా అలసిపోయాను.
మొహమాటపడకుండా గొడుగు తీసుకువెళ్లండి.
నేను కనుగొన్నదానికి విలువ లేకుండా పోయింది.
ఏంటి?
నేను తిరిగి వెళ్లి మరికొన్ని సేకరిస్తే తప్ప దాని ఉపయోగం ఉండదు.
నువ్వు ఆ పని చేయలేవు.
లేదు, ఖచ్చితంగా చేయలేవు.
నువ్వు ఎస్సెక్స్ గురించి మర్చిపోవాలి.
అప్పుడు నేను ప్రొఫెసర్ ని కలిసేలా నువ్వు చేయకుండా ఉండాల్సింది.
నేను సహాయం చేయడానికి ప్రయత్నిస్తున్నాను.
ఎందుకు?
నువ్వు తిరిగి కోలుకోవాలని ఆశించాను.
కానీ నేను ప్రయత్నిస్తున్నాను.
నువ్వు ప్రయత్నిస్తున్నావా?
రోజంతా మంచం మీద పడుకుని, తిండి కూడా తినడం లేదు కదా?
పెళ్లయిన వ్యక్తి మీద భగ్నప్రేమా?
మనం మళ్లీ మామూలు స్థితికి రావాలి.
ఫ్రాంకీకి ఒక చక్కని ఇంటిని అందించాలి.
-మనం చేయాలా? -అవును.
మనం ఈ ఇంటికి అతిథులను స్వాగతించాలి,
ఆ తరువాత ఫ్రాంకీ చదువు గురించి ఆలోచించడం మొదలుపెట్టాలి.
-మనం ప్రయత్నించి ఇంకా... -"మనం, మనం."
మనం ఒక జంట అన్నట్లుగా మాట్లాడుతున్నావు.
-నా ఉద్దేశం ఏమిటంటే... -నేను కేవలం నీ సేవకురాలిని.
లేదు. నా స్నేహితురాలు.
స్నేహానికి నువ్వు జీతం ఇవ్వలేవు.
ఏంటి?
-ఎక్కడికి వెళ్తున్నావు? -ఓహ్, నన్ను క్షమించు.
నేను ఒక అరపూట సెలవు తీసుకోవచ్చా, మేడమ్?
ఏంటి?
మార్తా?
-మార్తా ఎక్కడికి వెళ్లింది? -నాకు తెలియదు.
-తను ఎప్పుడు తిరిగి వస్తుంది? -నాకు తెలియదు.
-తను ఎస్సెక్స్ కి వెళ్లిందా? -లేదు!
నన్ను క్షమించు.
ఒక విషయం చెప్పనా, మనం వెళ్లి ఆ తిమింగలాన్ని చూద్దామా?
ఎప్పుడు?
రేపు.
నా ఉద్దేశం అది కాదన్నట్లు నేను నటించాలి.
-ఆమెతో నేను మళ్లీ కలవాలి. -ఎందుకు?
-నాకు మరో అవకాశం లేదు. -అవకాశం ఎప్పుడూ ఉంటుంది.
-మార్తా. -లేదు.
లేదు, మనకు సొంతంగా ఎటువంటి అధికారం లేకపోతే ఎలా ఉంటుందో నువ్వు అర్థం చేసుకోలేవు.
నువ్వు చాలా శక్తిమంతురాలివి అనుకుంటున్నాను.
ఆమె మనతో పాటు రావడానికి అంగీకరించింది. తను నిన్ను గౌరవించి తీరాలి.
కానీ మేము ప్రతి రోజూ కలిసి గడిపే వాళ్లం. మాట్లాడుకునే వాళ్లం, అన్నీ పంచుకునే వాళ్లం.
ఆమె కూడా అదే విధంగా భావించేది అనుకున్నాను.
నువ్వు ఆమెతో ప్రేమలో ఉన్నట్లు అనిపిస్తోంది.
అందరూ ఆమెని ప్రేమిస్తారు.
జాన్, మనం బయలుదేరుతున్నాం.
పడవల మీద రక్తం మరకలు ఉన్నాయి!
ఎవరు చేశారు?
ఇవాన్స్ ఫోర్డ్.
ఎందుకు?
అది మనల్ని రక్షిస్తుందని అనుకుంటున్నాడు.
అయితే మనం ప్రమాదంలో ఉన్నామా?
లేదు.
-అందుకే మనం లండన్ వెళ్తున్నామా? -లేదు.
నయోమి ఇంటికి వచ్చేస్తుంది.
మనం నమ్మకంతో ఉండాలి.
ఏం బొమ్మ గీస్తున్నావు, జాన్?
తిమింగలం బొమ్మ.
మనం అక్కడికి వెళ్లాక చార్లెస్ కి చూపించు.
మనం నేరుగా మ్యూజియంకి ఎందుకు వెళ్లకూడదు?
మీ నాన్నకీ నాకూ ఆ ఊరిలో ఉదయం ఒక పని ఉంది.
-మనం వెళ్లి కోరాని చూడవచ్చా? -లేదు.
మనం త్వరలో ఆమెను చూడవచ్చు, ఖచ్చితంగా.
మరికొంత లోపలికి పీల్చండి.
ఎక్కువగా కంగారు పడకండి.
నేను బాగానే ఉన్నాను.
మీరు మరొక్కసారి దగ్గి, ఈ పాత్రలో ఉమ్మి వేయగలరా?
ఇప్పుడు ఏం చేయాలి?
ఇప్పుడు నేను మైక్రోస్కోప్ లో చూసేందుకు వీలుగా బాసిలస్ కి రంగు కలుపుతాను.
నేను చూడవచ్చా?
తప్పకుండా.
బియ్యం గింజల మాదిరిగా ఉన్నాయి.
నీలం రంగులో.
చాలా అందంగా.
దురదృష్టవశాత్తూ, ఇది క్షయ వ్యాధి.
-లేదు. -నన్ను మన్నించండి.
-ఆల్డ్వింటర్ లో డాక్టర్ ఏం చెప్పారంటే... -ఆల్డ్వింటర్ లో వైద్యుడు ఒక వెధవ.
లూక్.
-మేము వెళ్తున్నాము. పద. -దయచేసి, ఆగండి.
దీనికి చికిత్స ఉంది.
ఇది ఊపిరితిత్తులకు సంబంధించిన థెరాపెటిక్ న్యూమోథొరాక్స్.
ఇది తీవ్రమైనది, కానీ నన్ను అడిగితే, ఇదే ఆమెకు మంచిది ఇంకా చివరి ఆశ కూడా.
అది ఏంటి?
వ్యాధి సోకి పాడయిపోయిన ఆమె ఊపిరితిత్తిని
నేను శస్త్రచికిత్స చేసి ఆమె కోలుకునేలా చేయగలను.
ఇంతవరకూ ఈ శస్త్రచికిత్స విజయవంతం కాలేదు.
అయితే, వద్దు. ఖచ్చితంగా వద్దు.
-మీ భయాలకు ఆమె ప్రాణాన్ని బలి చేయద్దు. -మాంసం దుకాణంలో ముక్కులు కోసినట్లు
ఆమెను కోయడానికి అంగీకరిస్తాను అనుకున్నావా?
వేరే మార్గాలు కూడా ఉన్నాయి.
ట్యూబర్కులిన్ ఇంజెక్షన్లు ఇవ్వవచ్చు...
-కానీ చాలా తక్కువ శాతం ఫలితాలు ఉంటాయి. -జర్మనీలో అవి పని చేశాయి.
శస్త్రచికిత్స, నేను నిజంగా...
ఆమె నీ ప్రయోగాలకు ఉపయోగపడే శవం కాదు, డాక్టర్ గారెట్.
-తను నా భార్య. -ఆపండి.
ఇది నాకు సంబంధించిన వ్యాధి.
నాకు చికిత్స చేయించుకోవాలని లేదు.
అయితే ఇక ముందు ఎలా ఉంటుందో మీకు తెలియాలి, మిసెస్ రాన్సమ్.
కొద్ది రోజులే బాగుంటాయి, కానీ చెడు రోజులు కూడా వస్తాయి.
బలహీనత.
మానసిక అస్వస్థత.
ధన్యవాదాలు.
నేను నా భర్తతో మాట్లాడాలి.
స్టెల్లా.
నేను ఒక నిర్ణయానికి వచ్చాను.
నాకు ఉన్న అమూల్యమైన కాలాన్ని ఆసుపత్రిలో గడపాలని అనుకోవడం లేదు.
దూరంగా ఎక్కడికయినా...
నేను ఏం చేయాలి?
పిల్లల్ని రోజంతా బయట తిప్పు.
వాళ్లు దాని కోసం ఎదురు చూస్తున్నారు.
తరువాత మనం ఇంటికి వెళ్లిపోదాం.
చార్లెస్ మన కోసం చూస్తూ ఉంటాడు...
నేను వెళ్లి అతడిని కలుస్తాను. అక్కడే రోజంతా విశ్రాంతి తీసుకుంటాను.
నాన్నా?
నువ్వు బాగానే ఉన్నావా?
అవును.
వెళ్లి నీ తమ్ముడు ఎక్కడ ఉన్నాడో చూడు.
ఇక్కడే ఉండు, సరేనా?
విల్.
నువ్వు లండన్ వచ్చావు.
పిల్లలు తిమింగలాన్ని చూడాలి అన్నారు.
అవును. సరే. ఫ్రాంకీకి కూడా అదే పిచ్చి పట్టింది.
తల్లి మాదిరిగానే, కొడుకు కూడా.
నేను ఆలోచిస్తున్నది ఏమిటంటే...
కోరా.
మీరు ఎందుకు వెళ్లిపోయారు?
ఫ్రాంకీకి ఇంటి మీద బెంగ పట్టుకుంది. అంతే.
కోరా, నువ్వు విచిత్రంగా ప్రవర్తిస్తున్నావు.
నన్ను క్షమించు.
హుమ్, మీరంతా ఎలా ఉన్నారు? మీ అమ్మగారు ఎలా ఉన్నారు?
-తను... -జాన్ ఎక్కడ?
మేము ఇంక...
మేము ఇంటికి వెళ్లాలి.
ఉంటాను, మిసెస్ సీబోర్న్
నువ్వు వణుకుతున్నావు, అమ్మా.
-కోరా, ఏం అయింది? -నన్ను వదిలేయి.
నయోమి తిరిగి వచ్చిందేమో చూసి వస్తాను.
జో?
తనని వెళ్లనివ్వు.
తిరిగి రా, నయోమి.
తిరిగి రా.
ఇది నా తీర్పు అంటావా?
ఇది నా తీర్పే అయి ఉండచ్చు అనుకుంటున్నాను.
దేనికి?
మన మధ్య ఎప్పుడూ రహస్యాలు లేవు, అవునా?
ఎప్పుడూ లేవు.
నీకు ఇంతవరకూ చెప్పని ఒక విషయం ఉంది.
మరొక వ్యక్తితో నేను...
ఉష్.
నువ్వు మంచి మనిషివి, విల్ రాన్సమ్.
మన మధ్య గొడవని ఇంక మర్చిపోదామా?
నేను ప్రయత్నిస్తున్నాను.
నీకు ఏం కావాలో నువ్వు నిర్ణయించుకోవాలి.
నీకు దక్కని దాని గురించి ఆలోచించడం మానేయాలి.
కోరా.
హలో. నువ్వు వచ్చినందుకు ధన్యవాదాలు.
ఇంకా ఎస్సెక్స్ లోనే ఉన్నావు అనుకున్నాను.
లేదు. నేను కొద్దికాలం కిందటే వచ్చేశాను.
నాకు ఎందుకు ఉత్తరం రాయలేదు?
నువ్వు ఎందుకు రాయలేదు?
నేను పూర్తిగా నమ్మదగిన వ్యక్తిని కాను. ఆ విషయం తెలుసు కదా!
నిన్ను కలవడం సంతోషంగా ఉంది.
అయితే మరి ఏం జరిగింది?
వాళ్లందరూ నాకు వ్యతిరేకంగా మారారు. నేనే దెయ్యాన్ని అని నమ్మారు.
ఏంటి? ఆ ప్రియమైన మతాధికారి కూడానా?
లేదు, అతను...
ఏది ఏమైనా, నేను నీతో మరొక విషయం మాట్లాడటానికి ఇక్కడికి వచ్చాను.
పార్టీ గుర్తుందా? మార్తాతో జరిగిన సంఘటన?
మార్తా?
ఇంకా శాలి?
శాలి?
నీ పేషంట్ సోదరి.
ఆ మురికివాడల్లో మన పర్యటన.
లూక్, ఇది ముఖ్యమైన విషయం.
నేను మార్తాకి మద్దతుగా నిలబడాలి. నువ్వు తప్పకుండా రావాలి.
-నిజంగానా? -అవును.
నువ్వు నెవ్ కి వైద్యం చేసిన వైద్యుడివి.
నువ్వు గనుక ఆంబ్రోస్ తో మాట్లాడితే, అతను తప్పకుండా వింటాడు.
దయచేసి రా, లూక్.
సమస్య ఏమిటంటే, నాకు ముందస్తు పని పడింది.
బి.ఎం.ఎ. వార్షికోత్సవం.
సరే, దానికి వెళ్లకు.
కానీ వాళ్లు నాకు అవార్డు ఇస్తున్నారు.
లూక్, అది గొప్ప విషయం.
నిజం ఒప్పుకో, నువ్వు ఉద్వేగానికి గురై ఉంటావు.
నాతో పాటు ఒక స్నేహితురాలు ఉంటే
నేను ఈ రెండు కార్యక్రమాలకూ హాజరు కాగలను.
అది నాకు చాలా గౌరవప్రదమైనది.
నాకు నగలు అంటే పెద్దగా ఇష్టం ఉండదు.
కానీ ధన్యవాదాలు.
నేను కూడా ధన్యవాదాలు చెప్పాలి. ఈ నగ నా తాహతకు మించింది.
శుభోదయం.
ఇది ఏంటి?
నేను కనీసం చేయగలిగిన పని.
ధన్యవాదాలు.
లూక్ ని తీసుకువెళ్లడానికి నాతో పాటు వస్తావా? అతను తప్పించుకోకుండా చూడవచ్చు.
నేను ఫ్రాంకీతో అల్పాహారం చేయాలి అనుకుంటున్నాను.
లూక్. మార్తా వచ్చింది.
లూక్.
ఇంత క్రూరంగా ఎందుకు చేస్తున్నావు?
మార్తా వచ్చింది.
దేవుడా.
శుభోదయం.
నువ్వు చక్కగా కనిపిస్తున్నావు.
సిద్ధమేనా?
అంటే...
చూడు, నేను రాత్రంతా పని చేశాను.
నేను నిజంగా ఇప్పుడు మరే పనీ చేయలేను.
-లే. లే. -నీతో నిజం చెప్పాలంటే...
చిక్కని కాఫీ తాగుతావా?
-ఏం అనుకుంటున్నావు? -అలాగే.
నువ్వు అతనికి చెప్పలేదు కదా? మన గురించి...
ఏమీ చెప్పలేదు.
మంచిది. అతనికి నీ పట్ల ఎంత ఇష్టం ఉందో అందరికీ తెలిసిపోతోంది.
అన్నట్లు, నిన్ను ఒక విషయం అడగాలి అనుకుంటున్నాను. నేను కానీ...
నా ఉద్దేశం, నేను బాగానే చేశానా?
నేను దాని గురించి ఎప్పుడో మర్చిపోయాను.
ఒక మగవాడిని ఎలా నాశనం చేయాలో మీ ఆడవాళ్లకి బాగా తెలుసు.
నువ్వు ఇంక కోరా మీద ఆశలు వదులుకున్నావని అనుకుంటున్నాను.
లూక్,
ఆమెని ప్రేమించి నీ ప్రేమని వృథా చేసుకోకు.
దానితో ఏం చేయాలో ఆమెకు తెలియదు.
ఇదిగో తీసుకువచ్చాను.
సరే.
ఈ పనిని ఇంక పూర్తి చేద్దాము.
మిస్టర్ ఆంబ్రోస్, చూడండి,
శస్త్రచికిత్స జరిగి కోలుకునే వారికి ఇది మంచి ప్రదేశం కాదు.
మన అతిథికి బహుశా మంచి నీరు తాగాలని అనిపిస్తూ ఉండచ్చు.
ఆ బావి శుభ్రంగా లేదు.
-గంధకం ఇంకా హైడ్రోజన్ కలిసిన నీరు ఇది. -అది ఏంటి, లూక్?
విషవాయువు.
చూడండి, అది ఈ కిటికీ ఫ్రేములని నల్లగా మార్చేసింది.
మీ మలమూత్రాలు ఎక్కడ పడేస్తారు, శాలి?
బయట మురికి కాలువలో, లేదా అది పొంగిపోతుంటే మరికొంత దూరంలో పడేస్తాము.
మీ ఇంట్లో చీడపురుగులు ఉన్నాయా?
ఖచ్చితంగా ఉన్నాయి.
ధన్యవాదాలు.
ఇది చాలా
సమాచారాన్ని అందించింది.
ఇలా వెళ్లిపోకు, చార్లెస్.
నేను వస్తాను అని చెప్పాను, వచ్చాను.
-వీళ్లకి సహాయం చేసే శక్తి నీకు ఉంది. -మేము చేస్తున్నాము, కోరా.
దీని గురించి మళ్లీ ఒక చట్టాన్ని కూడా తెచ్చాము.
క్లియరెన్సెస్ చట్టం...
మీరు మీ ఇష్టానుసారం మురికివాడల్ని కూల్చివేసి ప్రజలను నిర్వాసితులుగా మార్చలేరు.
అయితే మరి నువ్వు ఏం సూచిస్తావు?
సామాజిక గృహ నిర్మాణ చట్టాన్ని తీసుకురావాలి.
ఆ కమ్యూనిస్టు బయటకు వస్తోంది.
జనం చనిపోతున్నారు, ఆంబ్రోస్.
ఇక్కడ మనుగడ సాగిస్తున్నది ఏదైనా ఉందీ అంటే అది అనారోగ్యం మాత్రమే.
నువ్వు జీవించే ఉన్నావు కదా.
-అలా మాట్లాడకు, చార్లెస్. -ఏంటి...
కలరా వ్యాధితో మరణించడం ఎలా ఉంటుందో మీకు ఏమైనా తెలుసా?
సరిగ్గా మీ కాలు కింద ఉన్న మురికి కాలువలో ఒక సూక్ష్మజీవి గటగటా దానిని తాగేస్తోంది.
మొదట, మన ప్రేగుల మీద నియంత్రణ పోతుంది,
పగలూ రాత్రీ వాంతులు చేసుకోవలసి వస్తుంది,
మన కళ్లు లోపలికి పోయి పుర్రెను తాకుతాయి,
తరువాత మన చర్మం నీలం రంగులోకి మారుతుంది.
అది ఒక భయంకరమైన, ఒంటరి మరణం.
పరిశుభ్రమైన తాగు నీరు ప్రతి మనిషికీ ప్రాథమిక హక్కు.
దీనిని నువ్వు అంగీకరించకపోతే, నీ దారిన నువ్వు వెళ్లిపోవచ్చు.
మా సహోద్యోగులతో మాట్లాడతాను.
ఆ చట్టాన్ని నేను ప్రవేశపెట్టగలనేమో చూస్తాను.
లూక్ కింద గదిలో ఉన్నాడు.
బయటకు వెళ్లాలని అనిపించడం లేదు.
లేదు, తప్పు చేశాననే భావనలో ఉండిపోవద్దు.
ఏదో ఒక పని చేయి.
నువ్వు కూడా ఉద్యమంలో భాగం కావచ్చు.
నువ్వు చాలా తెలివైన దానివి, మార్తా.
నువ్వు ఇక్కడ వృథా అయిపోతున్నావు.
-నేను చాలా చేయాలని కోరుకుంటున్నాను. -నువ్వు చేయాలి.
నీకూ ఫ్రాంకీకి ఎక్కువకాలం నా అవసరం ఉండకపోవచ్చు, అవునా?
లూక్ తో జాగ్రత్తగా ఉండు.
మేము స్నేహితులం మాత్రమే.
మనం వెళ్లి నీ విజయాన్ని వేడుక చేసుకుందామా?
అంటే నా ఉద్దేశం, మనం చాలా మద్యం తాగుదాము.
వోహా, వోహా.
ఆమె చాలా చక్కగా ఉంది.
డాక్టర్ గారెట్.
-ఓరి దేవుడా. ఆయన బోర్డు చైర్మన్. -గారెట్?
మనం నిజంగానే మరొక చోట బారులో మద్యం సేవించాలి.
ఇది నువ్వు వేడుక చేసుకునే రాత్రి. మనం దీనిని ఆస్వాదించబోతున్నాము.
గారెట్.
గారెట్, అభినందనలు.
నా ప్రయత్నం నేను చేస్తున్నాను.
-మరి ఈవిడ మీ అమ్మాయా? -మిస్టర్ గారెట్, సరిగ్గా ప్రవర్తించు.
అతనికి సాధ్యం కాదు, అది విచారకరం.
మీరు మిసెస్ గారెట్ అయి ఉంటారు. మిమ్మల్ని కలవడం చాలా బాగుంది.
నాకు కూడా చాలా సంతోషంగా ఉంది.
ఇప్పుడు నా భార్యతో కలిసి నా ప్రసంగాన్ని సాధన చేయాలి.
హలో.
అత్యంత గౌరవంతో ఇంకా వినమ్రతతో...
-వినమ్రతా? నిజంగానా? -నేను దీనిని స్వీకరిస్తున్నాను...
నాకు ఇది కావాలి. ధన్యవాదాలు.
ఉల్లాసంగా తాగడానికి నేను ఎప్పుడూ అందుబాటులోనే ఉంటాను.
-దేవుడా, నాకు మందు బాగా ఎక్కువయింది. -నీకు ఎక్కువయిందా?
ఇది పూర్తిగా నీ పొరపాటే, మిసెస్ గారెట్.
ఇదేంటి, కోరా? మనం ఏం చేస్తున్నాము?
నీ పార్టీలో చాలా చెడ్డగా ప్రవర్తిస్తున్నాను.
బాగా సిగ్గుపడుతూ చాలా మర్యాదగా ఉండి ఉండి నేను విసిగిపోయాను.
నువ్వు దేని గురించి మాట్లాడుతున్నావు?
మనం పెళ్లి చేసుకుందాం.
నేను నిజంగానే అంటున్నాను. నన్ను పెళ్లి చేసుకో. నా భార్యగా ఉండు.
లూక్. ఏంటి...
-నేను చేసుకోలేను. నా ఉద్దేశం, నీకు తెలుసు. -ఎందుకు చేసుకోవు?
అంటే, నా భర్త మరణించి ఇంకా కొద్ది నెలలు కూడా కాలేదు.
-ఇది ఎలా అంటే... -నీ భర్త పోతేపోనీ. అతడిని నువ్వు ప్రేమించనే లేదు.
ఏంటి... మరి నువ్వు...
నేను నిన్ను ప్రేమిస్తున్నాను.
నిన్ను చూసిన క్షణం నుంచి నిన్ను ప్రేమిస్తూనే ఉన్నాను.
నా గురించి తెలియక ముందు కూడా?
నేను చూసిన దాన్నే ఇష్టపడ్డాను.
దాని మీద నీ ముద్ర వేద్దాం అనుకున్నావా?
-సరదాగా ఉన్న కోరాకి ఏం అయింది? -క్షమించు. నేను...
ఊరికే దాని గురించి ఆలోచించు.
మనం నవ్వుకుంటాం.
మనం వాదించుకుంటాం. మనం ఇప్పటికే పెళ్లయిన జంటలా ఉన్నాము.
మన మధ్య స్నేహం ఉంటే సరిపోదా?
కొంత వరకే, అని నీ ఉద్దేశం.
నన్ను క్షమించు. నేను...
-ఒకప్పుడు, ఎక్కువ ఆశించి ఉండచ్చు, కానీ... -ఒకప్పుడా?
నన్ను ఎస్సెక్స్ కి ఆహ్వానించినప్పుడు,
-నీ ఇంటి మనిషిగా చేసినప్పుడా? -ఏంటి?
ఆ చెత్త పార్టీని నీ కోసం నేను ఎందుకు ఇచ్చాను అనుకుంటున్నావు?
ఒక స్నేహితురాలి కోసం నువ్వు ఏదో చేస్తున్నావని భావించాను.
మరి అతని సంగతి ఏంటి? అతను కూడా నీకు స్నేహితుడేనా?
ఎవరు?
అతనికి పెళ్లయిందని నీకు తెలుసా?
కానీ అతని భార్య ఊపిరితిత్తుల పరిస్థితి చూస్తే అతని వైవాహిక జీవితం ఎక్కువ కాలం నిలవదు.
అందుకోసం నువ్వు ఎదురు చూస్తున్నావా ఏంటి?
నువ్వు ఇంత దుర్మార్గంగా ఉంటావని నేను ఊహించనే లేదు, కోరా.
నువ్వు ఏం మాట్లాడుతున్నావు?
క్షయ వ్యాధి. కిందటి వారమే ఆమెను పరీక్షించాను.
నువ్వు అబద్ధం చెబుతున్నావు.
నన్ను నమ్మకపోతే స్పెన్సర్ ని అడుగు.
కంగారు పడకు. ఆమె కొద్ది నెలల్లోనే మరణిస్తుంది,
అప్పుడు అతడిని నువ్వు పూర్తిగా సొంతం చేసుకోవచ్చు.
నా నుండి దూరంగా ఉండు.
కోరా, ఆగు. నన్ను క్షమించు.
నా నుండి దూరంగా ఉండు.
-కోరా, వెనక్కి రా. -నన్ను ఒంటరిగా వదిలేయ్.
-నువ్వు తాగి ఉన్నావు. -నువ్వు ఒక తాగుబోతువి.
బి.ఎం.ఎ.
అలాగయితే పారిపో, పిరికిపందా.
నువ్వే పిరికివాడివి.
మీరు దయచేసి వేదిక దగ్గరకు రావాలి, సర్.
నేను రాను.
నువ్వు చెత్త వెధవవి. నువ్వు చెత్త వెధవవి. వెధవా!
-ఏం జరిగింది? -లూక్ నన్ను పెళ్ళాడమని అడిగాడు.
-ఏంటి? -నాకు తెలుసు.
నువ్వు మూర్ఖురాలివి.
-వాడు మూర్ఖుడు. -లేదు, కోరా. ఇలా చూడు.
లేదు, నువ్వు అక్కడ లేవు.
ఒక్క నిమిషం మేము సరదాగా నవ్వుకున్నాము ఆ మరునిమిషం, అతడు అడిగేశాడు.
అతను నిన్ను ప్రేమిస్తున్నాడు.
నిన్ను ప్రేమించడం ఎంత బాధాకరమో నీకు ఏమైనా తెలుసా?
నేను గుర్తించలేదు.
-లేదు, నువ్వు ఎప్పుడూ గుర్తించలేవు. -మార్తా, ఏంటి...
-నీకు ఏం కావాలి, కోరా? -ఏం కావాలా?
అవును. నువ్వు తెలుసుకోనంత కాలం
-ఎక్కువమంది మనసు భగ్నం అవుతుంది. -ఇది కేవలం...
-నేను చాలాకాలం పాటు ఉచ్చులో ఉన్నాను... -ఓహ్, అవును.
కానివ్వు, మళ్లీ మైఖేల్ ని నిందించు.
నువ్వు సరిగ్గా చెప్పావు. నేను ఇక్కడ ఉండటం వృథా.
లండన్ అండ్ మెట్రోపాలిటన్ రైల్వేస్
డబ్బు ఇవ్వు.
నీ పర్సు ఇవ్వు!
లేదు.
ఇలా ఇవ్వు.
ఇవ్వు.
నా చెయ్యిని ఏం చేయకు. దయచేసి వదిలేయ్.
తండ్రి.
నా ప్రార్థన విను.
నా పాపాలను నేను వదిలివేస్తున్నాను.
నాలోని దుష్టత్వాన్ని వదిలివేస్తున్నాను.
ఆమెను తిరిగి నా వద్దకు చేర్చు.
తెలుగు అనువాదం: సతీశ్ కుమార్